ભારતે 2014ના પ્રવાસમાં ખાસ કરીને ટેસ્ટ મેચમાં સફળતા હાંસલ કરી ન હતી અને તેથી આ વખતે પ્રવાસી ટીમ વિજય હાંસલ કરવા માટે આતુર રહેશે અને વિરાટ કોહલી અંતિમ મેચ સુધી રાહ જોવાનું પસંદ કરશે નહીં. જોકે બીજી તરફ ઇંગ્લેન્ડ પણ સિરીઝ જીવંત રાખવા માટે આ મેચ જીતીને સ્કોર સરભર કરવાનો પ્રયાસ કરશે. મંગળવારે રમાયેલી પ્રથમ ટી20માં કુલદીપ યાદવે 24 રનમાં પાંચ વિકેટ ઝડપી હતી તો લોકેશ રાહુલે સદી ફટકારી હતી. બંનેના પ્રયાસથી ભારતે આઠ વિકેટે મેચ જીતી લીધી હતી.